sukhrobnurali/uzbek-legal-corpus huggingface dataset:
Oʻzbekiston Respublikasining tashqi sektori statistikasini shakllantirish tartibi toʻgʻrisidagi nizomga qoʻshimchalar kiritish haqida
(resolution, 2018-08-24)

Oʻzbekiston Respublikasida turizm xizmatlari (safarlar) eksporti va importi hajmlari hisob-kitobini yanada takomillashtirish va tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2018-yil 3-apreldagi 263-son qarori (Oʻzbekiston Respublikasi QT, 2018-y., 4-son, 77-modda) bilan tasdiqlangan Oʻzbekiston Respublikasining tashqi sektori statistikasini shakllantirish tartibi toʻgʻrisidagi nizomga ilovaga* muvofiq qoʻshimchalar kiritilsin. Belgilansinki, kiritilayotgan oʻzgartirishlar 2021-yil 1-yanvardan boshlab kuchga kiradi. 2. Oʻzbekiston Respublikasi Davlat xavfsizlik xizmatining Chegara qoʻshinlari server asbob-uskunalari modernizatsiya qilingandan keyin va Oʻzbekiston Respublikasi Vazirlar Mahkamasi huzuridagi Davlat personallashtirish markazi 2021-yil 1-yanvardan boshlab Vazirlar Mahkamasining 2018-yil 3-apreldagi 263-son qarori bilan tasdiqlangan Oʻzbekiston Respublikasining tashqi sektori statistikasini shakllantirish tartibi toʻgʻrisidagi nizomning 8-bandida belgilangan tartibda, ushbu qaror bilan kiritiladigan qoʻshimchalarni hisobga olgan holda kamida 24 soat davrga Oʻzbekiston Respublikasiga kelgan va Oʻzbekiston Respublikasidan chiqib ketgan xorijiy fuqarolar va Oʻzbekiston Respublikasi fuqarolari soni toʻgʻrisida statistik maʼlumotlar taqdim etilishini taʼminlasinlar. 3. Oʻzbekiston Respublikasi Davlat statistika qoʻmitasi Oʻzbekiston Respublikasi Davlat xavfsizlik xizmatining Chegara qoʻshinlari va Oʻzbekiston Respublikasi Vazirlar Mahkamasi huzuridagi Davlat personallashtirish markazi tomonidan taqdim etilgan maʼlumotlar asosida taqqoslanadigan dinamikada turizm xizmatlari (safarlar) eksporti va importi koʻrsatkichlari shakllantirilishini taʼminlasin. 4. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat statistika qoʻmitasi raisi B.A. Begalov zimmasiga yuklansin.
Oʻzbekiston Respublikasining Ustyurt hududidagi Shaxpaxta konini oʻzlashtirish boʻyicha Mahsulot taqsimotiga oid bitimni amalga oshirish borasidagi qoʻshimcha chora-tadbirlar toʻgʻrisida
(resolution, 2018-08-20)

2004-yil 14-aprelda “Oʻzbekneftgaz” aksiyadorlik jamiyati bilan “Zarubejneftegaz” yopik aksiyadorlik jamiyati (Rossiya) va “Gaz Project Development Central Asia AG” kompaniyasidan (Shveysariya) iborat tarkibdagi konsorsium oʻrtasida tuzilgan Shaxpaxta konini oʻzlashtirish boʻyicha Mahsulot taqimotiga oid bitim (keyingi oʻrinlarda Bitim deb — yuritiladi) doirasida uglevodorod konlarini oʻzlashtirishga toʻgʻridan-toʻgʻri xorijiy investiiiyalarni jalb etishni davom ettirish maqsadida: 1. Quyidagilar: Bitimni amalga oshirish doirasida 2004 — 2017-yillarda 24,8 mln AQSH dollari miqdorida toʻgʻridan-toʻgʻri investitsiyalar jalb etilganligi, 3,8 mlrd. kub m tabiiy gaz qazib olinganligi, Oʻzbekiston Respublikasining daromadi 378,8 mln AQSH dollarini tashkil etganligi; Shaxpaxta konini oʻzlashtirayotgan “Zarubejneftegaz” yopiq aksiyadorlik jamiyati va “Gaz Project Development Central Asia AG” kompaniyasidan iborat tarkibdagi konsorsium (keyingi oʻrinlarda Konsorsium deb — yuritiladi) oʻzining Bitimni amal kilish muddatini uzaytirish boʻyicha qarori toʻgʻrisida “Oʻzbekneftgaz” AJni xabardor qilganligi; “Oʻzbekneftgaz” AJ va Konsorsium oʻrtasida Shaxpaxta konini oʻzlashtirish boʻyicha amaldagi Bitimda nazarda tutilgan shartlar asosida Bitimning amal kilish muddatini 2024-yil 30-iyulgacha uzaytirish toʻgʻrisida 2-qoʻshimcha bitim imzolanganligi; Bitimda tomonlarning huquq va majburiyatlari saqlangan holda “Zarubejneftegaz” yopiq aksiyadorlik jamiyati “Gazprom zarubejneftegaz” aksiyadorlik jamiyatiga (oldin — “Gazprom zarubejneftegaz” YAJ) va “Oʻzbekneftgaz” Milliy xolding kompaniyasi “Oʻzbekneftgaz” AJga qayta tashkil etilganligi maʼlumot uchun qabul qilinsin. 2. 2018-yil 25-mayda 22-Sankt-Peterburg xalqaro iqtisodiyot forumi doirasida “Oʻzbekneftgaz” AJ bilan Konsorsium oʻrtasida Bitimga 2-qoʻshimcha imzolangan bitim maʼqullansin. 3. Bitimni amalga oshirishda Oʻzbekiston Respublikasi nomidan ish koʻruvchi vakolatli kompaniya — “Oʻzbekneftgaz” AJ Bitimga 2-qoʻshimcha bitim imzolangan sanadan boshlab uni amalga oshirish yuzasidan kompleks choralarni amalga oshirsin va Konsorsium tomonidan qabul qilingan majburiyatlar bajarilishini taʼminlasin. 4. Oʻzbekiston Respublikasi Davlat geologiya va mineral resurslar qoʻmitasi Konsorsium nomidan ish yuritadigan va Bitim doirasida ish koʻradigan “Gazprom zarubejneftegaz” AJga Bitimning amal qilish muddati oʻzgartirilgan davrda Shaxpaxta konida uglevodorod xom ashyosini qazib olish uchun yer qaʼri uchastkasidan foydalanish huquqini beruvchi litsenziyani qayta rasmiylashtirsin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzbekneftgaz” AJ boshqaruvi raisi A.S. Sultonov zimmasiga yuklansin.
““Oʻzbekneftgaz” AJning geologiya-qidiruv ishlari uchun yuqori texnologiyali uskunalarni sotib olish” investitsiya loyihasini amalga oshirishga oid qoʻshimcha chora-tadbirlar toʻgʻrisida
(resolution, 2018-08-20)

“Oʻzbekneftgaz” AJning geologiya-qidiruv ishlari uchun yuqori texnologiyali uskunalarni sotib olish” investitsiya loyihasi (keyingi oʻrinlarda — investitsiya loyihasi)ni amalga oshirishni jadallashtirish, geologiya-qidiruv ishlarini yanada kengaytirish va samaradorligini oshirish, uglevodorod hom ashyosi zaxiralarini koʻpaytirish, shuningdek, valyuta mablagʻlari sarf-harajatlarini optimallashtirishni taʼminlash maqsadida: 1. Maʼlumot uchun qabul qilinsinki, investitsiya loyihasini amalga oshirish doirasida: Oʻzbekiston Respublikasi Prezidentining ““Oʻzbekneftgaz” AJning geologiya-qidiruv ishlari uchun yuqori texnologiyali uskunalarni sotib olish” investitsiya loyihasini amalga oshirish chora-tadbirlari toʻgʻrisida” 2016-yil 20-iyuldagi PQ-2564-sonli qarori bilan investitsiya loyihasining texnik-iqtisodiy hisob-kitobi tasdiqlangan boʻlib, unda jami qiymati 138,98 million AQSH dollari miqdoridagi 117 ta geofizik va burgʻulash uskunalarini xarid qilish nazarda tutiladi; “Oʻzbekneftgaz” AJ tomonidan geofizik va burgʻulash uskunalari miqdori 96 tagacha optimallashtirildi, uning natijalariga koʻra narxlarni optimallashtirish boʻyicha ishlab chiqaruvchi zavodlar (ularning vakillari) bilan toʻgʻridan-toʻgʻri muzokaralar olib borildi hamda kiymatning 45 million AQSH dollariga qadar kamaytirilganini hisobga olgan holda geofizik va burgʻulash uskunalarini yetkazib berish toʻgʻrisida “Oʻzburgʻuneftgaz” va “Oʻzbekgeofizika” aksiyadorlik jamiyatlari bilan import shartnomalari (keyingi oʻrinlarda — import shartnomalari) tuzildi. 2. “Oʻzbekneftgaz” AJ, Oʻzbekiston Respublikasi Tiklanish va taraqqiyot jamgʻarmasi hamda “Oʻzsanoatqurilishbank” ATB ilovaga* muvofiq roʻyxat boʻyicha import shartnomalarini moliyalashtirish ochilishini taʼminlasin, bular boʻyicha “Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Loyihalar va import shartnomalarini kompleks ekspertizadan oʻtkazish markazi” DUKning oʻrnatilgan tartibda berilgan ijobiy xulosalari mavjud. Belgilansinki, import shartnomalari qiymatining 75 foizini toʻlash Oʻzbekiston Respublikasi Tiklanish va taraqqiyot jamgʻarmasining krediti hisobidan, qolgan 25 foizini toʻlash esa “Oʻzbekneftgaz AJ”ning shaxsiy mablagʻlari hisobidan amalga oshiriladi. 3. “Oʻzbekneftgaz AJ”: import shartnomalari oʻz vaqtida bajarilishi ustidan nazoratni taʼminlasin; 2018-yilning 20-noyabriga kadar investitsiya loyihasining tuzatilgan texnik-iktisodiy hisob-kitobini belgilangan tartibda Oʻzbekiston Respublikasi Vazirlar Mahkamasiga kiritsin. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzbekneftgaz” AJ boshqaruvi raisi A.S. Sultonov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni)
(decree, 2022-03-01)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmonini bajarish yuzasidan Vazirlar Mahkamasi qarop qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Davlat bojxona qoʻmitasining raisi M.B. Azimov zimmasiga yuklansin. 1. Vazirlar Mahkamasining “Oʻzbekiston Respublikasi bojxona hududiga etil spirtini olib kelishni va uning tranzitini taqiqlash toʻgʻrisida” 1998-yil 15-maydagi 213-son qarorida: a) qarorning nomidagi “va uning tranzitini” soʻzlari chiqarib tashlansin; b) 1-band quyidagi tahrirda bayon qilinsin: “1. Oʻzbekiston Respublikasi bojxona hududiga etil spirtini transportning barcha turlari bilan olib kelish taqiqlansin, tranzit bundan mustasno.”
Oʻzbekiston Respublikasi Davlat bojxona qoʻmitasi toʻgʻrisidagi Nizomga oʻzgartirishlar kiritish haqida
(resolution, 2026-02-08)

Oʻzbekiston Respublikasi Prezidentining “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida” 2018-yil 12-apreldagi PF-5414-son Farmoniga muvofiq, shuningdek, bojxona organlariga yuklangan ularga xos boʻlmagan vazifa va funksiyalarni bekor qilish orqali ularning faoliyatini yanada optimallashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1997-yil 30-iyuldagi 374-son qarori (Oʻzbekiston Respublikasi QT, 1997-y., 7-son, 26-modda) bilan tasdiqlangan Oʻzbekiston Respublikasi Davlat bojxona qoʻmitasi toʻgʻrisidagi nizomga ilovaga muvofiq oʻzgartirishlar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Davlat bojxona qoʻmitasi raisi M.B. Azimov zimmasiga yuklansin. 1. 7-bandda: oʻn yettinchi xatboshidagi “davlat organlari, korxonalar, muassasalar va tashkilotlar uchun bojxona rasmiylashtiruvi boʻyicha mutaxassislar tayyorlash va ularning malakasini oshirishni tashkil etish” soʻzlari chiqarib tashlansin; oʻn sakkizinchi xatboshidagi “bojxona brokerlari” soʻzlari chiqarib tashlansin; 2. 8-bandida: yigirma birinchi xatboshidagi “, shuningdek davlat organlari, korxonalar, muassasalar va tashkilotlar uchun bojxona rasmiylashtiruvi boʻyicha mutaxassislarini” soʻzlari chiqarib tashlansin; yigirma ikkinchi xatboshi quyidagi tahrirda bayon qilinsin: “bojxona va erkin omborlar, bojsiz savdo doʻkonlari, bojxona tashuvchilari, tovarlarga bojxona hududidan tashqarida, bojxona hududida ishlov berish yuzasidan nazoratni amalga oshiradi, shuningdek qonunchilikda belgilangan tartibda bojxona va erkin omborlar, bojsiz savdo doʻkonlari, bojxona tashuvchilari faoliyatini amalga oshirish huquqiga ruxsatnoma beradi”. 3. 9-bandning oʻn sakkizinchi xatboshi quyidagi tahrirda bayon qilinsin: “bojxona va erkin omborlarni, bojsiz savdo doʻkonlarini ochish, bojxona tashuvchilari sifatidagi faoliyatni amalga oshirish huquqiga ruxsatnomalar berish”.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Iqtisodiyot tarmoqlarida fuqaro aviatsiyasining uchuvchisiz uchish qurilmalaridan maqsadli va samarali foydalanish chora-tadbirlari toʻgʻrisida” 2018-yil 29-martdagi PQ-3639-son qarori)
(resolution, 2022-11-16)

Oʻzbekiston Respublikasi Prezidentining “Iqtisodiyot tarmoqlarida fuqaro aviatsiyasining uchuvchisiz uchish qurilmalaridan maqsadli va samarali foydalanish chora-tadbirlari toʻgʻrisida”gi 2018-yil 29-martdagi PQ-3639-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.T. Mirzayev hamda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 1. Vazirlar Mahkamasining 2014-yil 10-iyuldagi 186-qaroriga (Oʻzbekiston Respublikasi QHT, 2014-y., 28-son, 344-modda) ilova 1.2-bandining “Ishlar narxi” ustunidagi “baravari” soʻzi “foizi” soʻzi bilan almashtirilsin.
Nodavlat notijorat tashkilotlarining chet el fuqarolari boʻlgan xodimlari akkreditatsiya kartochkasining shaklini tasdiqlash toʻgʻrisida
(order, 2018-08-15)

Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori hamda Vazirlar Mahkamasining 2014-yil 10-martdagi 57-son qarori bilan tasdiqlangan Nodavlat notijorat tashkilotlarining chet el fuqarolari boʻlgan xodimlarini, shuningdek ularning qaramogʻidagi oila aʼzolarini akkreditatsiyadan oʻtkazish tartibi toʻgʻrisidagi nizomga muvofiq buyuraman: 1. Nodavlat notijorat tashkilotlarining chet el fuqarolari boʻlgan xodimlari akkreditatsiya kartochkasining shakli ilovaga muvofiq tasdiqlansin. 2. Oʻzbekiston Respublikasi adliya vazirining 2015-yil 4-iyundagi 179-mh-son “Akkreditatsiya kartochkasining shaklini tasdiqlash toʻgʻrisida”gi buyrugʻi (roʻyxat raqami 2681, 2015-yil 4-iyun) (Oʻzbekiston Respublikasi qonun hujjatlari toʻplami, 2015-y., 22-son, 299-modda) oʻz kuchini yoʻqotgan deb topilsin. 3. Mazkur buyruq davlat roʻyxatidan oʻtkazilsin hamda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazir oʻrinbosari A. Tashkulov zimmasiga yuklansin.
Qurbon hayitini nishonlash toʻgʻrisida
(decree, 2020-09-28)

Xalqimizning maʼnaviy hayotida alohida oʻrin tutadigan, muqaddas islom dinining ezgu gʻoyalarini yaqqol ifoda etadigan qadimiy bayramimiz Qurbon hayitini munosib nishonlash, jamiyatimizda insonparvarlik, oʻzaro hurmat, mehr-oqibat, saxovat va shukronalik tuygʻularini kuchaytirish, yoshlarimizda yuksak fazilatlarni kamol toptirish maqsadida: 1. Oʻzbekiston musulmonlari idorasining 2018-yilda Qurbon hayitining birinchi kuni 21-avgust seshanba kuniga toʻgʻri kelishi haqida qabul qilgan qarorini inobatga olib hamda Oʻzbekiston Respublikasi Prezidentining 2017-yil 28-dekabrdagi “2018-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-5290-son Farmoniga muvofiq 2018-yil 21 — 23-avgust kunlari — Qurbon hayitining birinchi uch kuni mamlakatimizda bayram sifatida keng nishonlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasi, Fuqarolarning oʻzini oʻzi boshqarish organlari faoliyatini muvofiqlashtirish boʻyicha Respublika kengashi va boshqa jamoat tashkilotlari bilan birgalikda Qurbon hayitining joylarda yuqori saviyada, xalqimizning milliy va diniy anʼanalariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni keng yoritish tavsiya etilsin. 4. Oʻzbekiston Respublikasi Prezidentining 2017-yil 28-dekabrdagi “2018-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-5290-son Farmoni 2-bandining oltinchi xatboshisidagi “24-avgust — jumaga” soʻzlari “22-avgust — chorshanbaga” soʻzlari bilan almashtirilsin. 5. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Mehmonxona sohasiga qoʻshimcha investitsiyalarni jalb etish chora-tadbirlari toʻgʻrisida
(resolution, 2021-07-08)

Zamonaviy mehmonxona xizmatlari koʻrsatish uchun sharoitlar yaratish va mehmonxona komplekslaridan samarali foydalanishni taʼminlash maqsadida Vazirlar Mahkamasi qaror qiladi: 1. Ilovaga muvofiq roʻyxat boʻyicha mehmonxona komplekslaridagi davlat aktivlarini (keyingi oʻrinlarda obyektlar deb ataladi) investorlar tomonidan ularni modernizatsiya va rekonstruksiya qilish majburiyatini olgan holda ommaviy savdolarda sotish toʻgʻrisida Oʻzbekiston Respublikasi Investitsiyalar boʻyicha davlat qoʻmitasi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Oʻzbekiston Respublikasi Turizmni rivojlantirish davlat qoʻmitasi, Qashqadaryo viloyati va Toshkent shahar hokimliklarining taklifiga rozilik berilsin. 2. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi balansda turgan tashkilotlar bilan birgalikda ikki oy muddatda, belgilangan tartibda, obyektlarni baholash va ommaviy savdolarga qoʻyishni taʼminlasin. 3. Oʻzbekiston Respublikasi Investitsiyalar va tashqi savdo vazirligi va Oʻzbekiston Respublikasi Turizmni rivojlantirish davlat qoʻmitasi: potensial, shu jumladan, xorijiy investorlarni keng xabardor qilish va obyektlarni sotib olishga jalb etish boʻyicha zarur choralar koʻrsinlar; obyektlarni sotish yakunlariga koʻra har bir obyektni modernizatsiya va rekonstruksiya qilish boʻyicha “yoʻl xaritalari” ishlab chiqishda koʻmaklashsinlar. 4. Davlat mulklarini xorijiy investorlarga sotishda tender savdolari oʻtkazish boʻyicha davlat komissiyasi (S.R. Xolmuradov) ushbu qarorga ilovada koʻrsatilgan mehmonxona komplekslaridagi davlat aktivlarini, qonunchilikda belgilangan tartibda, investorlarga sotilishini taʼminlasin. 5. Belgilab qoʻyilsinki, obyektlarni sotishda sotib olish toʻlovlarini toʻlashning maksimal muddati toʻlovlarni teng ulushlar bilan har chorakda toʻlagan holda 3 yilni tashkil qiladi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov, Oʻzbekiston Respublikasi Bosh vazirining oʻrinbosari A.A. Abduxakimov hamda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisi zimmasiga yuklansin. T/r Obyekt nomi Joylashgan oʻrni Davlat ulushi Balansda saqlovchi 1. “Shahrisabz yulduzi” DUK Qashqadaryo viloyati, Shahrisabz sh., Ipak yoʻli koʻchasi, 2 100 % Qashqadaryo viloyati hokimligi 2. “Otel Oʼzbekiston” QK MChJ (“Oʻzbekiston” mehmonxonasi binosini boshqarish) Toshkent sh., Maxtumquli koʻchasi, 45 80,13 % (QK ustav fondidagi ulush) Oʻzbekiston Respublikasi Davlat aktivlarini boshqarish agentligi
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Fermer, dehqon xoʻjaliklari va tomorqa yer egalari faoliyatini takomillashtirish boʻyicha qoʻshimcha chora-tadbirlar toʻgʻrisida” 2018-yil 26-apreldagi PQ-3680-son qarori)
(resolution, 2025-11-10)

Oʻzbekiston Respublikasi Prezidentining “Fermer, dehqon xoʻjaliklari va tomorqa yer egalari faoliyatini takomillashtirish boʻyicha qoʻshimcha chora-tadbirlar toʻgʻrisida” 2018-yil 26-apreldagi PQ-3680-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.T. Mirzayev zimmasiga yuklansin. 1. Vazirlar Mahkamasining 2000-yil 23-dekabrdagi 496-son qarori (Oʻzbekiston Respublikasi QT, 2000-y., 12-son, 79-modda) bilan tasdiqlangan Oʻzbekiston Respublikasida Yer monitoringi toʻgʻrisidagi nizomning 9-bandida: a) quyidagi mazmundagi ikkinchi xatboshi qoʻshilsin: “Fermer, dehqon xoʻjaliklari va tomorqa yer egalari kengashlari uyma-uy aylanib chiqish yoʻli bilan dehqon xoʻjaliklari yer uchastkalaridan va tomorqa yerlaridan maqsadli va samarali foydalanishning, shu jumladan, yerga ishlov berish, urugʻlik, koʻchatlar va daraxtlar oʻtqazish, issiqxonalar qurish, mol va parrandalar boqish holatining muntazam monitoringini olib borish huquqiga egadir”; b) ikkinchi xatboshi uchinchi xatboshi deb hisoblansin. 3. Vazirlar Mahkamasining 2003-yil 30-oktabrdagi 476-son qarori (Oʻzbekiston Respublikasi QT, 2003-y., 10-son, 105-modda) bilan tasdiqlangan Fermer xoʻjaligining Namunaviy ustavining 36-bandiga quyidagi mazmundagi xatboshi qoʻshilsin: “Fermer xoʻjaligining Oʻzbekiston fermer, dehqon xoʻjaliklari va tomorqa yer egalari kengashiga aʼzoligi majburiy hisoblanadi”. 6. Vazirlar Mahkamasining 2006-yil 26-apreldagi 180-F-son farmoyishida: a) “Toshkent” xalqaro aeroportining alohida yoʻlovchilarga xizmat koʻrsatish zali toʻgʻrisidagi nizomga 2-roʻyxatning “4. Markaziy muassasalar va boshqa tashkilotlar” boʻlimiga quyidagi mazmundagi 4.6.5-kichik band qoʻshilsin: “4.6.5. Oʻzbekiston fermer, dehqon xoʻjaliklari va tomorqa yer egalari kengashi raisi va uning oʻrinbosarlari”; b) Oʻzbekiston Respublikasi aeroportlarida rasmiy delegatsiyalarga xizmat koʻrsatish zali toʻgʻrisidagi nizomga 1-roʻyxatning “5. Markaziy muassasalar va boshqa tashkilotlar” boʻlimiga quyidagi mazmundagi 5.16-kichik band qoʻshilsin: “5.16. Oʻzbekiston fermer, dehqon xoʻjaliklari va tomorqa yer egalari kengashi raisi va uning oʻrinbosarlari”.